Help:Editing pages/th

มันง่ายมากที่จะแก้ไขเนื้อหาในวิกิ:


 * 1) คลิก แท็บหน้า ""  ที่ด้านบนของหน้า
 * 2) ทำการเปลี่ยนแปลงกับข้อความ
 * 3) คลิกปุ่ม ""

ง่ายขนาดนั้นเลยใช่ไหมล่ะ!

การแก้ไขกฎ กติกา และการจัดรูปแบบ
กฎข้อหนึ่งเกี่ยวกับการแก้ไขวิกิคือ ขอให้คุณกล้า คุณสามารถเริ่มทำการเปลี่ยนแปลงต่าง ๆ ได้เลย บุคคลอื่น ๆ สามารถแก้ไขสิ่งผิดพลาดที่คุณทำไว้ได้ ดังนั้น ขอให้คุณมั่นใจ และลองมันดูสักครั้ง! มีกฎ กติกา และปรัชญาหลายอย่างในการแก้ไขหน้าต่าง ๆ ในวิกิ แต่กฎข้อหนึ่งที่สำคัญที่สุดคือ ขอให้คุณกล้า!

การแก้ไขครั้งหนึ่งอาจประกอบด้วยการสร้างย่อหน้าใหม่ หรือเพิ่มข้อมูลในหน้า หรืออาจแก้ไขคำที่สะกดไม่ถูกต้องก็ได้ โดยทั่วไป ให้ลองเพิ่มหรือแก้ไขข้อความที่ทำให้มีความหมายชัดเจนและมีใจความที่กระชับ ที่สำคัญที่สุด ให้ตรวจสอบให้แน่ใจว่าคุณทำบางอย่างที่ปรับปรุงเนื้อหาของวิกิอยู่เสมอ

เมื่อคุณต้องการใช้การจัดรูปแบบบางประเภท เช่น สำหรับหัวข้อใหม่ หรือการทำให้ข้อความเป็นตัวหนา คุณสามารถทำได้โดยใช้ไวยากรณ์วิกิหรือปุ่มต่าง ๆ ในแถบเครื่องมือสำหรับแก้ไขที่อยู่ด้านบนของพื้นที่แก้ไข ดูที่ Help:Formatting สำหรับการจัดรูปแบบประเภทต่าง ๆ ที่ใช้กันทั่วไป

การสรุปการแก้ไข
ก่อนที่คุณจะบันทึกการเปลี่ยนแปลง คุณสามารถใส่บันทึกอย่างย่อได้ในกล่อง "" ซึ่งคุณสามารถอธิบายการเปลี่ยนแปลงของคุณได้ ขอให้คุณอย่าวิตกกังวลมากเกินไปเกี่ยวกับเรื่องนี้ หรือใช้เวลานานเกินไปในการคิดเกี่ยวกับมัน เพียงแค่คุณใส่คำอธิบายสั้น ๆ ว่าคุณทำการเปลี่ยนแปลงอะไรลงไปบ้าง เช่น คุณอาจเขียนว่า "แก้ไขคำที่เขียนผิด" หรือ "เพิ่มข้อมูลเกี่ยวกับดอกทานตะวัน"

การสรุปนี้จะถูกจัดเก็บควบคู่กับการแก้ไขที่คุณทำไว้ และจะอนุญาตให้บุคคลเข้ามาติดตามการเปลี่ยนแปลงในวิกิได้อย่างมีประสิทธิภาพมากขึ้น

การแสดงตัวอย่าง
มันเป็นแนวคิดที่ดีที่คุณจะใช้ปุ่ม "" ในการดูว่าการเปลี่ยนแปลงที่คุณทำนั้นจะออกมาเป็นอย่างไร ก่อนที่คุณจะบันทึก นี่ยังคงเกี่ยวข้องกับการติดตามการเปลี่ยนแปลง เนื่องจากทุกครั้งที่คุณบันทึก นี่จะถูกแสดงให้บุคคลอื่นเห็นเป็นการเปลี่ยนแปลงแบบต่างหาก คุณไม่ต้องวิตกกังวลกับเรื่องนี้มากจนเกินไป แต่มันดีที่คุณควรจะเข้าไปแก้ไขข้อบกพร่องในงานของคุณ โดยใช้การแสดงตัวอย่างก่อนบันทึก ดีกว่าบันทึกก่อน แล้วค่อยมาแก้ไขใหม่ทีหลัง ทำให้เกิดการแก้ไข "อีกอันหนึ่ง" ในประวัติการแก้ไขอีก

การแสดงการเปลี่ยนแปลง
ตัวเลือกอื่นคือปุ่ม "" ซึ่งให้คุณสามารถดูความแตกต่างระหว่างรุ่นปัจจุบันกับรุ่นที่แก้ไขแล้วได้

การแก้ไขประเภทอื่น ๆ
ด้วยการแก้ไขวิกิ คุณสามารถเริ่มหน้าใหม่ ย้าย (หรือเปลี่ยนชื่อ) หน้าได้ หรือแม้กระทั่งลบหน้าได้ด้วย:



กรุณาจำไว้ว่าทุกครั้งที่คุณแก้ไข คุณควรปรับปรุงเนื้อหาภาพรวมของวิกิไปด้วย

การอภิปราย
ทุกบทความมี "หน้าพูดคุย" ซึ่งให้คุณสามารถถามคำถาม ทำการเสนอแนะ หรืออภิปรายเพื่อให้แก้ไขได้ ดูที่ Help:Talk pages.